Strzaśniyńcie auta ôsobowego ze lastautym pod Koszyncinym
Lublinieccy szandarzi ôbsztalujōm prziczyny tragicznego wypadku, co trefiōł sie na kōncku drōgi miyndzy Koszyncinym a Borōnowym. Skirz czołowego strzaśniyńciŏ sie opla z lastautym auto ôsobowe zapŏlyło sie. Kerowca straciōł życie.
Wypadek trefiōł sie w sobotã po 9.00 rano. Na Drōdze Wojewōdzkij nr 907 czołowo strzasły sie opel corsa z lastautym IVECO. Zarŏz po strzaśniyńciu wozidło ôsobowe zapŏlyło sie. Chociŏż akcyjŏ ratunkowŏ była drabkŏ, niy poradzōno było uretować życiŏ ôd kerujōncego. Szofer lastauta niy uciyrpioł poważnie. 29-latek bōł trzyźwy. Policyjōny ôbsztalujōm terŏz historyjõ tego wypadku.
Mōndurowi apelujōm do wszyjskich szoferōw ô rozwŏgã i pozorność za kerownicōm. Piyknŏ pogoda, suchŏ nawiyrchnia i dobrŏ widzialność sprawiajōm, iże szoferzi jadōm ze srogszym szwōngym. Wtynczŏs do tragedyje styknie ino chwila niyuwŏgi. Przi za srogij wartkości może kosztować ôna ludzke życie.
Zdrzōdło i foto: KPP Lubliniec
szl_Latn szl_Latn szl_Latn szl_Latn nno_Latn